रीट एग्जाम
जयपुर | राजस्थानशिक्षा पात्रता परीक्षा (रीट) का आयोजन 7 फरवरी को ही होगा। परीक्षा में नकल रोकने के पुख्ता इंतजाम किए जाएंगे। शिक्षा विभाग पहली बार मंडल के जिलों में रेंडम पद्धति से परीक्षा केंद्र आवंटित करेगा।
अभ्यर्थी को उसके मंडल में कहीं भी परीक्षा केंद्र आवंटित किया जा सकता है। परीक्षा के 15 दिन पहले अभ्यर्थी को आवंटित किए गए परीक्षा केंद्र का पता चलेगा। शिक्षा राज्यमंत्री वासुदेव देवनानी की अध्यक्षता में सोमवार को शिक्षा संकुल में आयोजित बैठक में यह निर्णय लिया गया। शेष| पेज 2
बैठकमें गृह विभाग, पंचायतराज विभाग, पुलिस, होमगार्ड, बिजली, रोडवेज, उच्च शिक्षा और स्कूल शिक्षा के अधिकारी मौजूद थे। देवनानी ने बताया कि किसी अभ्यर्थी को मंडल से बाहर परीक्षा केंद्र आवंटित नहीं किया जाएगा। निशक्त अभ्यर्थियों को उनके जिलों में ही परीक्षा केंद्र देने का प्रयास किया जाएगा।
रीट के लिए कुल 8,74,604 आवेदन प्राप्त हुए हैं। अभ्यर्थियों के लिए 3-4 हजार परीक्षा केंद्र बनाए जाएंगे। इनमें से करीब 300 संवेदनशील केंद्र हो सकते हैं। इन केंद्रों पर सुरक्षा के लिए जैमर, सीसीटीवी कैमरे, मेटल डिटेक्टर की व्यवस्था की जाएगी।
सुबह लेवल द्वितीय और शाम को लेवल प्रथम की परीक्षा होगी : देवनानी ने बताया कि रीट की परीक्षा दो पारियों मे संपन्न होगी। पहली पारी में लेवल द्वितीय की परीक्षा होगी। इसमें 7,35,465 अभ्यर्थी शामिल होंगे। दूसरी पारी में लेवल प्रथम की परीक्षा होगी। इसमें 1,68,008 अभ्यर्थी शामिल होंगे। इनमें 28,869 अभ्यर्थी दोनों परीक्षाओं में शामिल होंगे।
सात फरवरी को ही होगी परीक्षा
kas_Deva hin_Deva hin_Deva hin_Deva hin_Deva hin_Deva hin_Deva